CELEX: 32010D0725
Language: sk
Date: 2010-11-26 00:00:00
Title: 2010/725/EÚ: Rozhodnutie Komisie z  26. novembra 2010 , ktorým sa mení a dopĺňa príloha I k rozhodnutiu 2006/766/ES, pokiaľ ide o názov a údaj týkajúci sa Čile v zozname tretích krajín, z ktorých je povolený dovoz živých, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu [oznámené pod číslom K(2010) 8259]  Text s významom pre EHP

27.11.2010   
            
            
               SK
            
            
               Úradný vestník Európskej únie
            
            
               L 312/45
            
         ROZHODNUTIE KOMISIE
   z 26. novembra 2010,
   ktorým sa mení a dopĺňa príloha I k rozhodnutiu 2006/766/ES, pokiaľ ide o názov a údaj týkajúci sa Čile v zozname tretích krajín, z ktorých je povolený dovoz živých, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu
   [oznámené pod číslom K(2010) 8259]
   (Text s významom pre EHP)
   (2010/725/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (1), a najmä na jeho článok 11 ods. 1,
   keďže:
   
               (1)
            
            
               V nariadení (ES) č. 854/2004 sa ustanovuje, že výrobky živočíšneho pôvodu sa smú dovážať len z tretej krajiny, alebo jej časti, ktorá je uvedená v zozname vypracovanom v súlade s uvedeným nariadením. Ustanovujú sa v ňom aj osobitné podmienky dovozu lastúrnikov, ostnatokožcov, plášťovcov a morských ulitníkov z tretích krajín.
            
         
               (2)
            
            
               V nariadení Európskeho parlamentu a Rady (ES) č. 854/2004 sa ustanovuje, že tretia krajina sa v takýchto zoznamoch uvádza iba vtedy, ak sa na základe kontroly Únie v tejto krajine potvrdí, že príslušný orgán poskytuje primerané záruky ustanovené v nariadení Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2). V nariadení (ES) č. 882/2004 sa predovšetkým ustanovuje, že tretie krajiny sa v takýchto zoznamoch uvádzajú iba vtedy, ak ich príslušné orgány poskytujú primerané záruky, pokiaľ ide o súlad alebo rovnocennosť s potravinovým a krmivovým právom Únie a predpismi o zdraví zvierat.
            
         
               (3)
            
            
               V rozhodnutí Komisie 2006/766/ES zo 6. novembra 2006, ktorým sa ustanovuje zoznam tretích krajín, z ktorých je povolený dovoz lastúrnikov, ostnatokožcov, plášťovcov, morských ulitníkov a produktov rybolovu (3), sa uvádzajú tie tretie krajiny, ktoré spĺňajú kritériá uvedené v nariadení (ES) č. 854/2004, a preto môžu zaručiť, že vývoz týchto produktov do Únie spĺňa hygienické podmienky stanovené v právnych predpisoch Únie, ktoré sú zamerané na ochranu zdravia spotrebiteľov. V prílohe I k uvedenému rozhodnutiu sa predovšetkým ustanovuje zoznam tretích krajín a území, z ktorých je povolený dovoz živých, mrazených alebo spracovaných lastúrnikov, ostnatokožcov, plášťovcov a morských ulitníkov určených na ľudskú spotrebu. V uvedenom zozname sa uvádzajú aj obmedzenia týkajúce sa takéhoto dovozu z určitých tretích krajín.
            
         
               (4)
            
            
               Čile je v súčasnosti uvedené v zozname v prílohe I k rozhodnutiu 2006/766/ES ako tretia krajina, z ktorej je povolený dovoz lastúrnikov, ostnatokožcov, plášťovcov a morských ulitníkov určených na ľudskú spotrebu, ale takýto dovoz sa obmedzuje na mrazené alebo spracované produkty.
            
         
               (5)
            
            
               Z kontrol Únie v Čile zameraných na zhodnotenie zavedeného kontrolného systému riadenia produkcie lastúrnikov určených na vývoz do Únie, z ktorých posledná sa uskutočnila v roku 2010, a zo záruk poskytnutých príslušným orgánom Čile vyplýva, že podmienky uplatniteľné v tejto tretej krajine v prípade chladených a vypitvaných lastúrnikov patriacich do čeľade Pectinidae voľne žijúcich alebo zbieraných v produkčných oblastiach triedy A a určených na vývoz do EÚ sú rovnocenné podmienkam ustanoveným v príslušných právnych predpisoch Únie. V dôsledku toho by sa mal povoliť dovoz takýchto lastúrnikov z Čile.
            
         
               (6)
            
            
               Príloha I rozhodnutia 2006/766/ES by sa preto mala zodpovedajúcim spôsobom zmeniť a doplniť.
            
         
               (7)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha I k rozhodnutiu 2006/766/ES sa mení a dopĺňa takto:
   
               1.
            
            
               Názov prílohy I sa nahrádza takto:
            
         
               2.
            
            
               Údaj týkajúci sa Čile sa nahrádza takto:
               
                           „CL
                        
                        
                           ČILE
                        
                        
                           Iba mrazené alebo spracované lastúrniky, ostnatokožce, plášťovce a morské ulitníky a chladené a vypitvané lastúrniky patriace do čeľade Pectinidae voľne žijúce alebo zbierané v produkčných oblastiach klasifikovaných ako trieda A podľa bodu A.3 kapitoly II prílohy II k nariadeniu (ES) č. 854/2004.“
                        
                     
         Článok 2
   Toto rozhodnutie je určené členským štátom.
   
      V Bruseli 26. novembra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. EÚ L 139, 30.4.2004, s. 206.
   
      (2)  Ú. v. EÚ L 165, 30.4.2004, s. 1.
   
      (3)  Ú. v. EÚ L 320, 18.11.2006, s. 53.
   
      (4)  Vrátane tých, na ktoré sa vzťahuje definícia produktov rybolovu uvedená v bode 3.1 prílohy I k nariadeniu Európskeho parlamentu a Rady (ES) č. 853/2004 (Ú. v. EÚ L 139, 30.4.2004, s. 55).“